
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση καθηκόντων σε δικαστικούς λειτουργούς. 1 

Μετατροπή συμβάσεως - κατάταξη μισθωτού - ατόμου με ειδικές 
ανάγκες σε θέση με σύμβαση εργασίας ιδ. δικαίου αορίστου χρό¬ 
νου.,....·.. 2 

Έγκριση Κανονισμού «ΙΝΤΕΡΑΜΕΡΙΚΑΝ, ΔΥΝΑΜΙΚΟ ΑΜΟΙ¬ 
ΒΑΙΟ ΚΕΦΑΛΑΙΟ». 3 

Παροχή της εγγύησης του Δημοσίου προς την ΕΤΒΑ για τη δανειο¬ 
δότηση του Ταμείου Εθνικού Στόλου (ΤΕΣ) με το ποσό των ϋΕΜ 

76.367.500. 4 

Έγκριση Κανονισμού διεξαγωγής Υπηρεσίας του Π.Σ. Πάτρας. ■ 5 
Σύσταση στο Επαρχείο Καρπάθου ίδιου Νομικού Προσώπου στην 
Κοινότητα Μενετών Καρπάθου με την επωνυμία «Σχολική Επι¬ 
τροπή Δημοτικού Σχολείου». 6 

Σύσταση στο Επαρχείο Καρπάθου ίδιου Νομικού Προσώπου στην 
Κοινότητα Όθους Καρπάθου με την επωνυμία «Σχολική Επι¬ 
τροπή Δημοτικού Σχολείου». 7 

Υπαγωγή προσωπικού Κοινότητας Αγίου Φλώρου Ν. Μεσσηνίας 
στις διατάξεις του Ν. 1188/81. 8 

Διορθώσεις Σφαλμάτων 

Διόρθωση σφάλματος στην Φ. 2092/2092/26.3.1991 υπουργική 

απόφαση του Υπουργείου Εσωτερικών. 9 1 

Διόρθωση σφάλματος στην Α2/6320/1364/11.2.91 κοινή 
υπουργική απόφαση των Υπουργών Οικονομικών, Μεταφορών 
και Επικοινωνιών..·... 10 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ. 1355 (1) 

Ανάθεση καθηκόντων σε δικαστικούς λειτουργούς. 

Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Το άρθρο 89 παρ. 3 του Συντάγματος. 


2. Το άρθρο 13 παρ. 1 περ. α' του Ν. 1558/1985 «Κυβέρνηση και 
Κυβερνητικά Όργανα» (Α' 137). 

3. Το άρθρο 6 παρ. 3 του Ν. 1299/1982 «Οργάνωση Υπηρεσιών 
Πρωθυπουργού» (Α' 129), όπως τροποποιήθηκε με το άρθρο 21 του Ν. 
1941/1991 «Τροποποίηση διατάξεων του Ποινικού Κώδικα, του Κώ¬ 
δικα Ποινικής Δικονομίας και άλλες διατάξεις» (Α' 41). 

4. Το άρθρο 41 παρ. 4 του Ν. 1756/1988 «Κώδικας Οργανισμού 
δικαστηρίων και κατάσταση δικαστικών λειτουργών» (Α' 35), όπως αυ¬ 
τός τροποποιήθηκε με το Ν. 1868/1989 «Τροποποίηση, αντικατά¬ 
σταση και συμπλήρωση διατάξεων του Ν. 1756/1988 «Κώδικας Ορ¬ 
γανισμού δικαστηρίω και κατάσταση δικαστικών λειτουργών», τροπο¬ 
ποίηση διατάξεων του Ν.Δ. 3026/1954 «Περί Κώδικος Δικηγόρων 
και άλλες διατάξεις» (Α' 230). 


5. Την 6/1991 απόφαση του Ανωτάτου Δικαστικού Συμβουλίου της 
Διοικητικής Δικαιοσύνης, με την οποία επελέγησαν οι Πάρεδροι του 
Συμβουλίου της Επικράτειας Νικόλαος Μαρκουλάκης και Διονύσιος 
Μαρινάκης και οι Εισηγητές του Συμβουλίου της Επικράτειας Βασί¬ 
λειο Αραβαντινός και Ιωάννης Σαρμάς, πρόκειμένου να τους ανατε¬ 
θούν ειδικά καθήκοντα σε θέματα ελέγχου νομιμότητας διοικητικών 
πράξεων στο Νομικό Γραφείο Πρωθυπουργού, παράλληλα με την 
άσκηση των κυρίων καθηκόντων τους, μέχρι 31 Ιανουάριου 1992. 

6. Την Υ. 1202/1990 (Β' 636) απόφαση του Πρωθυπουργού «Κα¬ 
θορισμός αρμοδιοτήτων της Υφυπουργού στον Πρωθυπουργό Θεοδώ¬ 
ρας Μπακογιάννη», αποφασίζουμε: 

Ανατίθενται ειδικά καθήκοντα για τις ανάγκες του Νομικού Γραφείου 
Πρωθυπουργού σε θέματα ελέγχου νομιμότητας διοικητικών πράξεων, 
στους Παρέδρους του Συμβουλίου Επικράτειας Νικόλαο Μαρκουλάκη 
και Διονύσιο Μαρινάκη και στους Εισηγητές του Συμβουλίου Επικρά¬ 
τειας Βασίλειο Αραβαντινό και Ιωάννη Σαρμά, παράλληλα με την 
άσκηση των κυρίων καθηκόντων τους, μέχρι 31 Ιανουάριου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Απριλίου 1991 

Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΘΕΟΔΩΡΑ ΜΠΑΚΟΓΙΑΝΝΗ 



Αριθ. Π13-7183/ΑΣ 3507 (2) 

Μετατροπή συμβάσεως - κατάταξη μισθωτού - ατόμου με ειδικές ανά¬ 
γκες σε θέση με σύμβαση εργασίας ιδ. δικαίου αορίστου χρόνου. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 3 του άρθρ. 66 τού Ν. 1943/1991 «Εκ¬ 
συγχρονισμός της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες διατάξεις» (ΦΕΚ 50/ 
11.4.91 τ.Α'), κατά τις οποίες τα άτομα με ειδικές ανάγκες, των 
οποίων η σύμβαση μετατράπηκε σύμφωνα με τις διατάξεις της παρ. 2 
του ίδιου άρθρου σε αορίστου χρόνου, κατατάσσονται σε κενές θέσεις ει¬ 
δικότητας αντίστοιχης των τυπικών τους προσόντων ή ειδικότητα που 
καθορίζεται με την πράξη κατάταξης και αν δεν υπάρχουν κενές θέσεις 
σε θέσεις που συνιστώνται αυτοδικαίως με την πράξη κατάταξης. 

2. Το οικείο υπηρεσιακό φάκελλο από τον οποίο προκύπτει ότι ο 

Βούλτσος Φώτιος του Διονυσίου. * 

α) Είναι άτομο με ειδικές ανάγκες κατά την έννοια του πρώτου εδα¬ 
φίου της παρ. 4 του άρθρου 1 του Ν. 1648/1986 όπως πιστοποιείται 
από το από 12.11.90 Δελτίο Ανέργων Αρ/ρων Ο.Α.Ε.Δ. με αριθ. κωδ. 
ανέργου 003/90/00584. 

β) Συντρέχουν οι νόμιμες προϋποθέσεις για αυτοδίκαιη μετατροπή, 
σύμφωνα με τις διατάξεις της παρ. 2 του άρθρου 66 του Ν. 1943/ 
1991 της σύμβασής του σε σύμβαση εργασίας ιδιωτικού δικαίου αορί¬ 
στου χρόνου. 

γ) Κατέχει τίτλο σπουδών Πτυχίο Ηλεκτρολόγου Εγκαταστάσεων 
αναγνωρισμένης Μέσης Τεχνικής και Επαγγελματικής Σχολής που του 
επιτρέπει να καταταγεί σε θέση ειδικότητας Ηλεκτρολόγου. 

3. Ότι στον Οργανισμό του Υπουργείου Εξωτερικών (Ν. 419/76) 
δεν υπάρχει κενή θέση ειδικότητας Ηλεκτρολόγου, αποφασίζουμε: 

Διαπιστώνουμε την μετατροπή της σύμβασης εργασίας ιδιωτικού δι¬ 
καίου ορισμένου χρόνου του Φωτίου Βούλτσου σε σύμβαση εργασίας ιδ. 
δικαίου αορίστου χρόνου. 

Κατατάσσεται ο Φώτιος Βούλτσος του Διονυσίου σε προσωποπαγή 
θέση ειδικότητας· Ηλεκτρολόγου που συνιστάται αυτοδικαίως με την 
παρούσα πράξη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Απριλίου 1991 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθ. 15530/Β 410 (3) 

Έγκριση Κανονισμού «ΙΝΤΕΡΑΜΕΡΙΚΑΝ, ΔΥΝΑΜΙΚΟ ΑΜΟΙΒΑΙΟ 

ΚΕΦΑΛΑΙΟ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Αφού έλαβαν υπόψη: 

1. Το Ν.Δ. 608/70 «Περί Εταιρειών Επενδύσεων Χαρτοφυλακίου 
και Αμοιβαίων Κεφαλαίων». 

2. Τις διατάξεις της παραγρ. 4 του άρθρου 3 του Ν. 1266/82 «Όρ¬ 
γανα ασκήσεως της νομισματικής, πιστωτικής και συναλλαγματικής 
πολιτικής και άλλες διατάξεις». 

3. Την από 19.12.90 αίτηση της Εταιρείας Διαχειρίσεως Αμοι¬ 
βαίων Κεφαλαίων «ΙΝΤΕΚΤΚυδΤ» Α.Ε. 

4. Το σχέδιο του Κανονισμού του Αμοιβαίου Κεφαλαίου ΙΝΤΕΚΑ- 
ΜΕΚΙΟΑΝ ΔΥΝΑΜΙΚΟ ΑΜΟΙΒΑΙΟ ΚΕΦΑΛΑΙΟ. 

5. Την απόφαση της 72ης/4.3.91 Συνεδρίασης της Επιτροπής Κε¬ 
φαλαιαγοράς Θέμα 4ο. 

6. Την υπ’ αρ. Υ 1202/90 απόφαση του Πρωθυπουργού όπως συ¬ 
μπληρώθηκε με την Υ 1250/91, αποφασίζουμε: 

Εγκρίνουμε τον κανονισμό του Αμοιβαίου Κεφαλαίου με την επωνυ¬ 
μία «ΙΝΤΕΚΑΜΕΚΙΟΑΝ ΔΥΝΑΜΙΚΟ ΑΜΟΙΒΑΙΟ ΚΕΦΑΛΑΙΟ της 
Εταιρείας Διαχειρίσεως Αμοιβαίων Κεφαλαίων ΙΝΤΕΚΤΚϋδΤ Α.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Απριλίου 1991 

ΟΙ ΥΠΟΥΡΓΟΙ 

ΑΝΑΠΛ. ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ 

- ♦ - 

Αριθ. ΕΜ. 20217/35/0025 (4) 

Παροχή της εγγύησης του Δημοσίου προς την ΕΤΒΑ για τη δανειοδό¬ 
τηση του Ταμείου Εθνικού Στόλου (ΤΕΣ) με το ποσό των ϋΕΜ 

76.367.500. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 αριθ. 8. 

2. Την αριθ. 1853/14.12.90 Πράξη του Διοικητή της Τράπεζας 
της Ελλάδας με την οποία εγκρίνεται η δανειοδότηση του Ταμείου Εθνι¬ 
κού Στόλου από την ΕΤΒΑ για την κάλυψη αναγκών του Πολεμικού 
Ναυτικού (εκσυγχρονισμού 4 Υ/Β τύπου «ΓΛΑΥΚΟΣ». 

3. Την σύμβαση δανείου από 4.4.1991 μεταξύ της ΕΤΒΑ και του 
Ταμείου Εθνικού Στόλου στην οποία αναφέρονται οι όροι της δανειοδό- 
τησης. 

4. Την αριθ. 41/2.4.1991 πράξη του Υπουργικού Συμβουλίου με 
την οποία αποφασίστηκε η εν λόγω δανειοδότηση. 

5. Το αριθ. 120/18.3.91 Πρακτικό της Ανώτατης Διοικούσας Επι¬ 
τροπής του Ταμείου Εθνικού Στόλου με το οποίο εγκρίνεται η προανα- 
φερόμενη δανειοδότηση. 

^ 6. Το αριθ. 875.9/108/91/278/4.1.91 έγγραφο του Υπ. Εθν. 
Άμυνας με το οποίο ζητεί την εγγύηση του Ελληνικού Δημοσίου, για 
την ανωτέρω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στην ΕΤΒΑ για τη 
χορήγηση δανείου προς το Ταμείου Εθνικού Στόλου (ΤΕΣ) σε' συνάλ¬ 
λαγμα ποσού ϋΕΜ εβδομήντα έξι εκατομμυρίων τριακοσίων εξήντα 
επτά χιλιάδων πεντακοσίων (76.367.500). 


Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 853, 855, 856,857, 863, 864, 866, 867 και 868 
του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην αριθ. 1853/14.12.90 Πράξη του 
Διοικητή της Τράπεζας Ελλάδος και στην από αριθμ. 91 δανειακή σύμ¬ 
βαση μεταξύ της ΕΤΒΑ και του Ταμείου Εθνικού Στόλου (ΤΕΣ). 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο Λογ/σμό Νο 555 σύμφωνα με τη διάταξη του Π. Δ/τυος αριθ. 
16/89 (ΦΕΚ 6/89 τ. Α’) και τις οδηγίες των εγκυκλίων μας αριθ. 
98348/2945/8.8.79. 

Το Υπουργείο Εθνικής Άμυνας (ΓΕΝ) στο οποίο κοινοποιείται το 
αντίγραφο της απόφασης αυτής, παρακαλείται να φροντίζει γαι την εγ¬ 
γραφή, κάθε χρόνο στον προϋπολογισμό του, πίστωσης για επιχορή¬ 
γηση του Ταμείου Εθνικού Στόλου με τα απαιτούμενα ποσά προς εξό¬ 
φληση των ληξιπροθέσμων υποχρεώσεών του που απορρέουν από τη 
δανειοδότηση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Απριλίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. Μ. 3541.6/1/91 (5) 

Έγκριση Κανονισμού διεξαγωγής Υπηρεσίας του Π.Σ. Πάτρας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την ανάγκη ανασύνταξης των διατάξεων του ισχύοντος Κανονι¬ 
σμού διεξαγωγής Υπηρεσίας του Πλοηγικού Σταθμού Πάτρας. 

2. Τη γνωμοδότηση του Συμβουλίου Πλοηγικής Υπηρεσίας αριθ. 
1772/13.12.90. 

Αφού είδαμε και τις διατάξεις: 

Της παραγράφου 2 του άρθρου 16 του Ν. 3142/55 «περί Πλοηγι¬ 
κής Υπηρεσίας», αποφασίζουμε: 

Την έγκριση της αριθ. 1772/13.12.90 γνωμοδότησης του Σ.Π.Υ. 
καθώς και την έγκριση του νέου Κανονισμού Διεξαγωγής Υπηρεσίας 
του Πλοηγικού Σταθμού Πάτρας όπως αυτός τροποποιήθηκε από την 
Υπηρεσία. 

Η απόφαση αυτή να κοινοποιηθεί για εκτέλεση και να δημοσιευθεί 
στην Εφημερίδα της Κυβέρνησης μαζί με τον Κανονισμό που εγκρίνεται 
με την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 
ο 

Πειραιάς, 18 Απριλίου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 


ΚΑΝΟΝΙΣΜΟΣ ΔΙΕΞΑΓΩΓΗΣ ΥΠΗΡΕΣΙΑΣ 
ΠΛΟΗΓΙΚΟΥ ΣΤΑΘΜΟΥ ΠΑΤΡΑΣ 

ΜΕΡΟΣ Α’ 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Ορισμοί Συντμήσεων 

Οι πιο κάτω αναφερόμενοι όροι, εκφράσεις και συντμήσεις έχουν την 
αντίστοιχα καθοριζόμενη έννοια: 

α) Υ.Ε.Ν.: Υπουργείο Εμπορικής Ναυτιλίας ή Υπουργός Εμπορικής 
Ναυτιλίας. 

β) Κ.Λ.Π.: Κεντρικό Λιμεναργείο Πάτρας ή Κεντρικός Λιμενάρχης 
Πάτρας. 

γ) Π.Σ,Π.: Πλοηγικός Σταθμός Πάτροις. 

Άρθρο 2 

Ο Παρών Κανονισμός καθορίζει την ιεραρχία, τα καθήκοντα του 

του Π.Σ.Π., τον τρόπο διεξαγωγής της υπηρεσίας αυτού, καθώς και τις 
προβλεπόμενες πειθαρχικές κυρώσεις. 

Άρθρο 3 

Διοίκηση 

1.0 Π.Σ.Π. υπάγεται διοικητικά στις άμεσες διαταγές του Κ.Λ.Π. 

2. Με διαταγές του Κ.Λ.Π. μπορούν να ρυθμίζονται συμπληρωμα¬ 
τικά και μέσα στα διαγραφόμενα από τον παρόντα Κανονισμό γενικά 
πλαίσια, ειδικότερα καθήκοντα του προσωπικού και λοιπές λεπτομέ¬ 
ρειες που αφρρούν την διεξαγωγή της υπηρεσίας του Π.Σ.Π. περί των 
οποίων δεν προβλέπει ρητά ο παρών Κανονισμός. 

, Άρθρο 4 

Προσωπικό 

1. Το προσωπικό του Π.Σ.Π. αποτελείται από τους: 

α) Αρχιπλοηγό 

β) Πλοηγούς 

γ) Κυβερνήτες Πλοηγίδων 

δ) Μηχανοδηγούς Πλοηγίδων 

ε) Ναύτες Πλοηγίδων (Λεμβούχους - Πρυμνοδέτες) 

2. Η πιο πάνω σειρά προσδιορίζει και την κατάταση του Προσωπικού 
του Π.Σ.Π. κατά ιεραρχική τάξη. 

3. Ο Αρχιπλοηγός και. οι Πλοηγοί αποτελούν το ανώτερο προσωπικό 
και οι υπόλοιποι το κατώτερο προσωπικό του Π.Σ.Π. 

ΜΕΡΟΣ Β' 

ΔΙΕΞΑΓΩΓΗ ΥΠΗΡΕΣΙΑΣ 
Άρθρο 5 

Υπηρεσία Φυλάκων 

1. Η υπηρεσία του Π.Σ.Π. είναι συνεχής όλο το 24ωρο και όλες τις 
ημέρες του χρόνου συμπεριλαμβανομένων των Κυριακών και αργιών 
και γίνεται κατά φυλακές με συνεχές ή διακεκομένο ωράριο ανάλογα με 
τις ανάγκες του λιμανιού και του αριθμού του προσωπικού του Π.Σ.Π. 

Κατά τις νυκτερικές ώρες η υποχρέωση παραμονής του προσωπικού 
στο λιμάνι τελειώνει μετά τον κατάπλου ή απόπλου του τελευταίου υπό¬ 
χρεου σε πλοήγηση πλοίου. 

2. Η πλοήγηση των πλοίων, κατ’ αρχή γίνεται από την ανατολή μέ¬ 
χρι την δύση του ήλιου. 

Επίσης η πλοήγηση κατά τη νύκτα μπορεί να γίνεται με έγκριση του 
Κ.Λ.Π. μετά από εισήγηση του Πλοηγού φυλακής ανάλογα με τις ανά¬ 
γκες των πλοίων και εφόσον οι καιρικές συνθήκες και οι ευκολίες του λι¬ 
μανιού επιτρέπουν την ασφαλή και ακίνδυνη πλοήγηση. 

3. Σε κάθε φυλακή συμμετέχει ένας (1) Πλοηγός και κατώτερο προ¬ 
σωπικό σύμφωνα με αυτά που ορίζει ο Κ.Λ.Π. 

4. Οι φυλακές του ανώτερου και κατώτερου προσωπικού καταρτίζο¬ 
νται από τον Αρχιπλοηγό για κάθε μήνα και εγκρίνονται από τον 
Κ.Λ.Π. 

5. Οι πίνακες των φυλακών αναρτούνται σε εμφανές σημείο του 
Π.Σ.Π. 

6. Η σύνθεση των φυλακών μπορεί να τροποποιηθεί εφόσον παρίστα- 
ται ανάγκη μετά από έγκριση του Κ.Λ.Π. 

7. Εφόσον.στον Π.Σ.Π. υπηρετούν λιγότεροι από τέσσερις (4) Πλοη¬ 
γοί ο Αρχιπλοηγός συμμετέχει στις φυλακές τηρουμένων των κανόνων 
περί ιεραρχίας. 

8. Κατά τον καταρτισμό των φυλακών λαμβάνεται πρόνοια ώστε 
στους συμμετέχοντες σ’ αυτές να εξασφαλίζεται μία ημέρα ανάπαυσης 
κάθε εβδομάδα εφόσον οι φυλακές εκτελούνται σε καθημερινή βάση 8ω- 
ρης διάρκειας. 

9. Το ελάχιστο πλήρωμα για την κίνηση των πλωτών μέσων του 
Σταθμού καθορίζεται από τον Κ.Λ.Π. ανάλογα με τις ανάγκες του 
Σταθμού σε συνδυασμό με τη δύναμη του προσωπικού, επιτρεπόμενης 
της κίνησης, σε περίπτωση ανάγκης και με μόνο τον Κυβερνήτη ως 
πλήρωμα εφόσον τα χειριστήρια της μηχανής βρίσκονται στον χώρο πη- 
δαλιουχίας. 

10. Το κατώτερο πλήρωμα των Πλοηγικών Σταθμών εκπαιδεύεται 
κατάλληλα με φροντίδα του Αρχιπλοηγού ανεξάρτητα από ειδικότητα, 
σε θέματα διακυβέρνησης των πλωτών μέσων καθώς και στον έλεγχο 
καλής λειτουργίας και συνήθους συντήρησης των μηχανών σύμφωνα με 
τις σχετικές οδηγίες που περιλαμβάνονται στα σχετικά εγχειρίδια κατα¬ 


σκευαστών, ώστε σε περίπτωση ανάγκης να μπορούν να τους ανατίθε¬ 
νται και καθήκοντα οποιασδήποτε άλλης ειδικότητας. 

Άρθρο 6 

Πρόσληψη ρυμουλκών κατά τις πλοηγήσεις 

1. Η πρόσληψη ρυμουλκών κατά τις ισχύουσες διατάξεις είναι υπο¬ 
χρεωτική για πλοία χωρητικότητας άνω των 1.000 ΚΟΧ. 

Επί του προκειμένου η πρόσληψη ρυμουλκού υποχρεωτικά ή μη θα 
γίνεται κατά τις ισχύουσες διατάξεις. 

2. Εξαιρετικά επιτρέπεται η χρησιμοποίηση ρυμουλκών και στα 
πλοία χωρητικότητας μικρότερης των 1.000 ΚΟΧ εφόσον ζητηθεί από 
τον Πλοίαρχο ή τον πράκτορα του πλοίου. 

Επίσης επιτρέπεται η πρόσληψη ρυμουλκού από τον Πλοηγό μετά 
προηγούμενη έγκριση του Κ.Λ.Π. όταν είναι αναγκαία η χρησιμοποί¬ 
ησή του εξ αιτίας δυσμενών καιρικών συνθηκών ή άλλων αιτίων που 
έχουν σχέση με την κατάσταση του πλοίου (ελλικτικές ικανότητες, μη¬ 
χανή, πηδάλιο κ.λπ.). 

3. Όταν για την ασφαλή πλοήγηση πλοίων για τα οποία λόγω του 
μεγέθους ή του τύπου ή του φορτίου ή γενικά της κατάστασης αυτών, 
είτε λόγω δυσμενών καιρικών συνθηκών ή συνθηκών της περιοχής που 
θα πλοηγηθούν είναι αναγκαία η χρησιμοποίηση περισσοτέρων από ένα 
(1) ρυμουλκών, επιτρέπεται η πρόσληψή του από τον Πλοηγό μετά από 
σύμφωνη γνώμη του Πλοιάρχου. 

4. Εφόσον ο Πλοίαρχος του υπό Πλοήγηση πλοίου αρνηθεί την χρη¬ 
σιμοποίηση περισσοτέρων από ένα ρυμουλκών παρά την προς τούτο δι¬ 
καιολογημένη ανάγκη και από την άρνηση αυτή ανακύπτει κίνδυνος 
πρόκλησης ζημιών στο υπό πλοήγηση πλοίο ή σε άλλα πλοία ή στις λι¬ 
μενικές εγκαταστάσεις, ο Πλοηγός αρνείται την πλοήγηση και αναφέρε- 
ται στον Κ.Λ.Π. για παραπέρα οδηγίες η απόφαση του οποίου είναι και 
δεσμευτική. 

Άρθρο 7 
Πλωτά μέσα 

1. Οι πλοηγίδες και γενικά τα βοηθητικά σκάφη του Π.Σ.Π. πρέπει 
να είναι εξωτερικά χρωματισμένα με μαύρο χρώμα με λευκή ζώνη, πλά¬ 
τους 10 εκ. του μέτρου, το άνω όριο της οποίας βρίσκεται 15 εκ. του 
μέτρου κάτω του άνω χείλους του περιτοναίου. 

Οι υπερκατασκευές πρέπει να είναι χρωματισμένες με χρώμα λευκό 
και στις πλευρές να αναγράφεται με λευκό χρώμα η λέξη «ΡΙΕΟΤ». 

2. Οι πλοηγίδες όταν βρίσκονται σε κίνηση, φέρουν στην πρύμνη την 
εθνική σημαία και επί του ιστού ή του επιστηλιδίου στην πλώρη το σήμα 
της Πλοηγικής Υπηρεσίας. 

3. Κατά τη διάρκεια της νύκτας οι Πλοηγίδες φέρουν τα προβλεπό- 

μενα από τον Διεθνή Κανονισμό προς αποφυγή σύγκρουσης πλοίων 
φώτα. _ 

4. Όλα τα πλωτά μέσα του Π.Σ.Π. πρέπει να είναι εφοδιασμένα με' 
τα απαραίτητα σωστικά και πυροσβεστικά μέσα σύμφωνα με τις ισχύου- 
σες κάθε φορά διατάξεις. 

5. Τα πλωτά μέσα ασφαλίζονται κατά την νύκτα στο πλέον ασφαλές 
και πρόσφορο σημείο του λιμανιού με ευθύνη του Κυβερνήτη φυλακής. 

6. Τα πλωτά μέσα των Πλοηγικών Σταθμών επιθεωρούνται τουλάχι¬ 
στον μία φορά τον χρόνο από Επιτροπή που συγκροτείται από τον 
Κ.Λ.Π. και στην οποία συμμετέχει ο αρχαιότερος Αρχιπλοηγός ή 
Πλοηγός, ένας αξιωματικός Λ.Σ. και ένας Μηχανικός Ε.Ν. ή Μηχανο¬ 
λόγος - Μηχανικός. Μετά από κάθε επιθεώρηση συντάσσεται σχετικό 
πρακτικό για κάθε πλωτό, στο οποίο αναγράφονται και τυχόν απαραί¬ 
τητες εργασίες ή επισκευές που πρέπει να γίνουν, το οποίο υποβάλλεται 
στο τμήμα Πλοηγικής Υπηρεσίας του ΥΕΝ. 

Άρθρο 8 

Προμήθεια και ανάθεση εργασιών 

1. Οι απαραίτητες προμήθειες υλικών, σκευών κ.λπ. ή ανάθεση κάθε 
φύσης εργασιών για τις ανάγκες του Π.Σ.Π. και των πλωτών μέσων 
αυτού γίνονται σύμφωνα με αυτά που προβλέπουν οι σχετικές διατάξεις 
του Δημόσιου Λογιστικού. 

2. Η αίτηση για ενέργεια προμήθειας ή για ανάθεση - εκτέλεση ερ¬ 
γασίας συντάσσεται έγκαιρα από τον Αρχιπλοηγό του Π.Σ.Π. συνοδεύε¬ 
ται από προϋπολογισμό απαιτούμενης δαπάνης κ.λπ. δικαιολογητικά 
όπως ορίζονται από τις ισχύουσες διατάξεις και αφού εγκριθεί από τον 
Κ.Λ.Π. υποβάλλεται στο ΥΕΝ/Τμήμα Πλοηγικής Υπηρεσίας για 
έγκριση. (Δ.Α.Λ.Ε-3ο). 

3. Η παραλαβή προμηθειών ή η βεβαίωση εκτέλεσης εργασιών γίνε¬ 
ται από Επιτροπή που συγκροτεί ο Κ.Λ.Π. και αποτελείται από Υπολι- 
μενάρχη, τον Αρχιπλοηγό και ένα Αξιωματικό Λ.Σ. 

Άρθρο 9 
Τήρηση Βιβλίων 

1. Στον Π.Σ.Π. τηρούνται τα πιο κάτω βιβλία: 

α) Ημερολόγιο κατάπλου και απόπλου πλοίων, στο οποίο καταχω- 
ρούνται τα συμβάντα στη διάρκεια των πλοηγήσεων, διάφορα στοιχεία 
που αναγκαιούν στην Υπηρεσία του Π.Σ.Π. και έχουν σχέση με τις 
πλοηγήσεις ως και οι προβλεπόμενες από τις' διατάξεις του παρόντα 
Κανονισμού προβλεπόμενες εγγραφές. 

β) Βιβλίο κίνησης πλοηγίδων στο οποίο καταχωρούνται στοιχεία που 
έχουν σχέση με τις κινήσεις τους, όπως επίσης και κάθε σχετικό συμβάν 
που έχει σχέση με την κατάστασή τους (ζημιές, συντήρηση, καθαριό¬ 
τητα κ.λπ.). 

γ) Βιβλίο παρουσίας προσωπικού στο οποίο αναφέρονται οι ώρες προ¬ 
σέλευσης και αναχώρησης του προσωπικού του Π.Σ.Π. 

δ) Βιβλίο απογραφής στο οποίο καταχωρούνται τα πάσης φύσης απο- 
γραφόμενα είδη του Π.Σ.Π, 

ε) Βιβλίο υλικών αποθήκευσης που παρακολουθείται η κίνηση των 
αναλωσίμων υλικών. 

στ) Βιβλίο απογραφής και επισκευών πλοηγίδων. 

2. Δεν αποκλείεται η τήρηση και άλλων, πέραν των αναφερομένων 
στην προηγούμενη παράγραφο, βιβλίων και στοιχείων τα οποία θα εκρί- 
νοντο αναγκαία για την καλύτερη παρακολούθηση της διεξαγωγής της 
υπηρεσίας του Π.Σ.Π. Τα βιβλία αυτά θα προκαθορίζονται από τον Αρ- 
χιπλοηγό μετά από έγκριση του Κ.Λ.Π. 

Μέρος Γ' 

Άρθρο 10 

- Γενικές υποχρεώσεις προσωπικού 

1. Το προσωπικό του Π.Σ.Π. ανώτερο και κατώτερο οφείλει να εκτε- 
λεί με προθυμία και επιμέλεια τα προβλεπόμενα από τον παρόντα Κανο¬ 
νισμό καθήκοντά του και να υπακούει στις νόμιμες διαταγές που δίδο¬ 
νται σ’ αυτό από τους αρμόδιους, 

2. Τα καθοριζόμενα από τον παρόντα Κανονισμό καθήκοντα του προ¬ 
σωπικού του Π.Σ.Π. αναφέρονται ενδεικτικά. Ο Αρχιπλοηγός μπορεί να 
οιναθέτει σε κάθε έναν από το προσωπικό καθήκοντα σχετικά με την ειδι¬ 
κότητά του που κρίνονται απαραίτητα για την καλύτερη διεξαγωγή της 
Υπηρεσίας. 

3. Το προσωπικό του Π.Σ.Π. πρέπει να προσέρχεται κανονικά κατά 
τις ημέρες και ώρες έναρξης της εργασίας ή φυλακής και να αποχωρεί 
μετά το τέλος της εργασίας ή της φυλακής. Οι ώρες προσέλευσης και 
αποχώρησης θα βεβαιώνεται με την υπογραφή του κάθε ένα από το 
προσωπικό στο βιβλίο που προβλέπει ο Κανονισμός αυτός σύμφωνα με 
το άρθρο 9 παρ. 1 (γ). 

4. Απαγορεύεται η απουσία του προσωπικού από τη φυλακή του 
κατά τις εργάσιμες ώρες χωρίς την άδεια του Αρχιπλοηγού ή του Πλοη¬ 
γού φυλακής. 

5. Το προσωπικό του Π.Σ.Π. οφείλει να συμμορφώνεται με τις διατά¬ 
ξεις του Κανονισμού λιμένα, των ειδικών Κανονισμών και των διατα¬ 
γών της Λιμενικής Αρχής. 

6. Κάθε ένας από το προσωπικό του Π.Σ.Π. οφείλει να συμπεριφέρε- 
ται με ευγένεια σε κάθε άμεσα ή έμμεσα σχετιζόμενο με την πλοήγηση 
πλοίων ή με οιονδήποτε συναλλασσόμενο με την Υπηρεσία. Αιτήματα 
ιδιωτών μη συμβιβαζόμενα με τις υφιστάμενες διατάξεις και τους κανο¬ 
νισμούς, η απρεπής συμπεριφορά αυτών έναντι οιουδήποτε από το προ¬ 
σωπικό του Π.Σ.Π. πρέπει να αναφέρονται το ταχύτερο ιεραρχικά προς 
τον Κ.Λ.Π. μέσω του Αρχιπλοηγού και σε απουσία αυτού μέσω του 
Πλοηγού υπηρεσίας για τη λήψη των αναγκαίων νομίμων μέτρων. 

7. Απαγορεύεται η προσέλευση για ανάληψη υπηρεσίας σε κατά¬ 
σταση μέθης, η χρήση οινοπνευματωδών ποτών κατά τη διάρκεια της 
φυλακής και η χαρτοπαιξία. Υπεύθυνος είναι ο Πλοηγός φυλακής που 
υποχρεώνεται να θέσει εκτός υπηρεσίας τον παραβάτη και να τον αναφέ¬ 
ρει στον Αρχιπλοηγό και στον Κ.Λ. Πάτροις. 

8. Απαγορεύεται η λήψη ή η απαίτηση δώρου ή αμοιβής για προ- 
σφερθείσες ή μέλλουσες να προσφερθούν υπηρεσίες. 

9. Το προσωπικό του Π.Σ.Π. κατά την εκτέλεση της υπηρεσίας πρέ¬ 
πει να είναι ντυμένο με ευπρέπεια ή να φέρει την κεκανονισμένη στολή 


εφόσον αυτό προβλέπεται από τις ισχύουσες διατάξεις. 

10. Το προσωπικό του Π.Σ.Π. για οποιοδήποτε παράπονο ή αίτημα 
απευθύνεται στον Αρχιπλοηγό και σε απουσία αυτού στον Πλοηγό φυλα¬ 
κής και εάν δεν ικανοποιηθεί αναφέρεται στον Κ.Λ.Π. Η αναφορά ενδεί- 
κνυται να γίνεται κατ’ αρχή προφορικά και στη συνέχεια έγγραφα προς 
ΥΕΝ δια του ΚΛ ΠΑΤΡΑΣ σύμφωνα με τις ισχύουσες κάθε φορά διατά¬ 
ξεις. 

11. Εκτός από τις πιο πάνω απαγορεύσεις και υποχρεώσεις κάθε 
ένας από το προσωπικό του Π.Σ.Π. πρέπει να τηρεί με ακρίβεια τις δια¬ 
τάξεις περί Πλοηγικής Υπηρεσίας και τις σχετικές διατάξεις του Δημο¬ 
σιοϋπαλληλικού Κώδικα. 

Άρθρο 11 

Καθήκοντα Αρχιπλοηγού Π.Σ.Π. 

1. Ο Αρχιπλοηγός Π.Σ.Π. έχει τις παρακάτω αρμοδιότητες: 

α) Υποχρεούται στην ακριβή εφαρμογή των περί Πλοηγικής Υπηρε¬ 
σίας κειμένων διατάξεων γενικά και του παρόντος Κανονισμού, στην τα¬ 
χεία και επιμελή εκτέλεση των διαταγών του ΥΕΝ ως και στη συνεχή 
παρακολούθηση και επίβλεψη όλου του προσωπικού του Π.Σ.Π. και 
αναφέρει προς τον Κ.Λ.Π. κάθε τυχόν παρατηρούμενη ανωμαλία. 

β) Είναι υπεύθυνος έναντι του Κ.Λ.Π. για την εύρυθμη λειτουργία 
του Π.Σ.Π. και την καλή διεξαγωγή της υπηρεσίας αυτού. Επιμελείται 
σε συνεργασία με τον αρμόδιο Αξιωματικό Λ.Σ. του Κ.Λ.Π., για την κα- 
ταχώρηση στο βιβλίο απογραφής και τη διαφύλαξη των επίπλων, 
σκευών οργάνων και λοιπών ειδών απογραφής του Π.Σ.Π. και της κα¬ 
λής συντήρησης των πλωτών μέσων αυτού και μελετά και εισηγείται 
κάθε φορά σχετικά μέτρα για την καλή συντήρησή τους. 

γ) Μεριμνά για την έγκαιρη αίτηση έγκρισης προμήθειας υλικών, 
ώστε ουδεμία ανωμαλία να παρουσιάζεται στην καλή λειτουργία και συ¬ 
ντήρηση των πλωτών. 

δ) Εποπτεύει και παρακολουθεί την κίνηση των αναλωσίμων και των 
υλικών της αποθήκης και αναθέτει σε Κυβερνήτη ή Μηχανοδηγό την 
τήρηση του βιβλίου των παραπάνω υλικών κατά κλάδο. Εποπτεύει επί¬ 
σης την συντήρηση, καθαριότητα και καλή λειτουργία των πλωτών και 
χερσαίων μέσων. 

ε) Τηρεί το βιβλίο παρουσίας στο οποίο αναγράφεται η ώρα προσέ¬ 
λευσης για υπηρεσία και αναχώρησης του προσωπικού με επιβεβαίωση 
δια υπογραφής του καθένα και μεριμνά για την εβδομαδιαία θεώρησή 
του από τον Κ.Λ.Π. Εάν ο Αρχιπλοηγός μετέχει των φυλακών, το βι¬ 
βλίο παρουσίας τηρείται από τον εκάστοτε Πλοηγό φυλακής. Μελετά τα 
ενδεδειγμένα μέτρα για βελτίωση των συνθηκών λειτουργίας του 
Π.Σ.Π. ενδιαίτησης και εργασίας του προσωπικού, συντήρησης και φύ¬ 
λαξης των πλωτών και χερσαίων μέσεων του Π.Σ.Π. και εισηγείται 
προς τούτο αρμοδίως. 

στ) Ο Αρχιπλοηγός αφού ενημερωθεί για συμβάν ή έκτακτο περιστα¬ 
τικό σχετικό με πλοήγηση ή γενικότερα την λειτουργία της Υπηρεσίας 
επιλαμβάνεται σχετικά ακόμη και στην περίπτωση που ήδη αντιμετω¬ 
πίζεται η κατάσταση από τον Πλοηγό φυλακής. 

Άρθρο 12 

Καθήκοντα Πλοηγού φυλακής 

1. Για την εφαρμογή των επομένων διατάξεων ως Πλοηγός νοείται 
και ο μετέχων στις φυλακές Αρχιπλοηγός. 

2. Οι Πλοηγοί υποχρεούται να είναι σε κάθε στιγμή έτοιμοι να προ¬ 
σφέρουν τις υπηρεσίες τους στο προς πλοήγηση πλοίο κατά τη διάρκεια 
της φυλακής του. 

3. Ο Πλοηγός φυλακής είναι Προϊστάμενος φυλακής και ευθύνεται 
για την ομαλή διεξαγωγή αυτής και για τις εκτελούμενες πλοηγήσεις. 

Συμμορφώνεται με τις διατάξεις του παρόντος και τις εκδιδόμενες 
διαταγές και οδηγίες του Αρχιπλοηγού του Κ.Λ.Π. 

~ 4. Ελέγχει την κανονική προσέλευση, παραμονή και αποχώρηση του 

προσωπικού της φυλακής και αναγράφει τυχόν παρατηρήσεις στο ημε¬ 
ρολόγιο του Π.Σ.Π. 

5. Σε περίπτωση φόρτου εργασίας και όταν χρειαστεί μπορεί να καλεί 
τον εφεδρικό Πλοηγό για βοήθεια σε πλοηγήσεις δίνοντας προτεραιό¬ 
τητα σε επιβατηγά, τουριστικά, πολεμικά, ιδιάζουσας σημασίας πλοία 
κ.λπ. 

Επιβλέπει κατά τη διάρκεια της φυλακής του, την καλή λειτουργία 
των πλωτών μέσων και ραδιοτηλεφωνικών συσκευών νΗΕ του Π.Σ.Π. 

Είναι υπεύθυνος για την κανονική τήρηση του ημερολογίου Π.Σ.Π. 
το οποίο συμπληρώνει και υπογράφει με το τέλος της φυλακής, του. 

6. Σε περίπτωση κατά την οποία οι Πλοηγοί διαπιστώσουν ότι οποιο- 
δήποτε πλοίο που φαίνεται ακολουθεί επικίνδυνη πλεύση ή βρίσκεται σε 
προφανή κίνδυνο ή ζητά βοήθεια πρέπει να πλησιάζουν σ’ αυτό προαφέ- 
ροντες τις υπηρεσίες τους. 

7. Σε οποιαδήποτε ώρα της ημέρας ή της νύκτας κατά την άφιξη των 
προς πλοήγηση πλοίων οι Πλοηγοί πρέπει να εξέρχονται του λιμένα Πά¬ 
τρας και μέχρι απόστασης ενός (1)ν.μ. από τον πράσινο φανό του κυμα¬ 
τοθραύστη για παραλαβή αυτών. 

Επίσης κατά την αναχώρηση υποχρεούνται να εγκαταλείπουν αυτά 
σε θέση ευρισκόμενη πέρα από κάθε κίνδυνο. 

8. Οι Πλοηγοί με την επιβίβασή τους επί των πλοίων πρέπει να πλη¬ 
ροφορούνται από το Πλοίαρχο το βύθισμα, τις ελλικτικές ικανότητες και 
τα ελαττώματα του πλοίου ως και το λιμάνι προέλευσης. 

9. Οι Πλοηγοί πρέπει να υποδεικνύουν στο Πλοίαρχο κάθε πλοηγού- 
μενού πλοίου καταπλέοντος ή αποπλέοντος ότι δεν πρέπει να απορρί¬ 
πτουν το έρμα εντός της απαγορευμένης από την Ελληνική νομοθεσία ή 
διεθνείς συμβάσεις θαλάσσιας περιοχής, ούτε άλλα αντικείμενα, τέφρα, 
υπολείμματα πετρελαίου κ.λπ. υγρών καυσίμων, γνωρίζοντας στον 
Πλίαρχο ότι η απόρριψη επιτρέπεται μόνο σε περιοχές που ορίζονται από 
την οικεία διεθνή σύμβαση περί αποφυγής ρύπανσης των θαλασσών και 
ότι οπωσδήποτε απαγορεύεται κοντά σε ακτές και κλειστές θάλασσες. 

10. Να υποδεικνύουν στους Πλοιάρχους το σβήσιμο των περιττών 
φώτων κατά τον είσπλου και έκπλου των πλοίων τους. 

11. Να συμπεριφέρονται με ευπρέπεια προς τους Πλοιάρχους των 
πλοηγουμένων πλοίων, να είναι καθαροί, ευπαρουσίαστοι και αξιοπρε¬ 
πείς, να φέρουν την κεκανονισμένη στολή και να εκτελούν την υπηρεσία 
τους με ψυχραιμία χωρίς νευρικότητα και φωνές αξιώνοντες την ανά¬ 
λογη συμπεριφορά και από το κατώτερο προσωπικό της Πλοηγικής 
Υπηρεσίας. 

12. Σε περίπτωση άρνησης των Πλοιάρχων, να αγκυροβολήσουν 
στην υποδεικνυόμενη απ’ αυτούς θέση η οποία καθορίζεται από την Λι¬ 
μενική Αρχή, ως επίσης και να συμμορφωθούν προς τις διατάξεις του 
Κανονισμού λιμένα και του Υγειονομείου και τις ειδικές διαταγές της 
Λιμενικής Αρχής, να αναφέρουν περί τούτου αμέσως, μετά την αποβί¬ 
βασή τους, στην Λιμενική Αρχή. 

13. Να παρέχουν στον Πλοίαρχο τις αναγκαίες ή αιτούμενες απ’ αυ¬ 
τόν πληροφορίες ή οδηγίες σχετικά με τις διατάξεις του Κανονισμού λι¬ 
μένα, του Υγειονομείου και τους παρόντος Κανονισμού. 

14. Απαγορεύεται στους Πλοηγούς να εγκαταλείπουν τα πλοηγού- 
μενα απ’ αυτούς πλοία κατά τον κατάπλου μεν αυτών προ της αγκυρο¬ 
βολιάς, πρόσδεσης πρυμνήσιων ή παραβολής ανάλογα με τη περί¬ 
πτωση, κατά τον απόπλου δε πριν ή όταν βρεθούν αυτά σε ανοικτή θάλ- 
σασσα και εκτός κάθε κίνδυνου. 

15. Για την χρησιμοποίηση περισσοτέρων του ενός (1) ρυμουλκών να 
τηρούνται με ακρίβεια οι προϋποθέσεις του άρθρου 6 του παρόντος Κα¬ 
νονισμού. 

16. Να παραμένουν στο πλοίο τον απαραίτητο χρόνο για την εκτέ¬ 
λεση της πλοήγησης και να επιστρέφουν μετά το τέλος αυτής στο Πλοη¬ 
γικό Σταθμό. Εάν λόγω αναβολής απόπλου ή άλλης αιτίας ο Πλοηγός 
αναγκαστεί να παραμένει επί του πλοίου χωρίς απασχόληση τότε εφαρ¬ 
μόζονται τα περί υπερωρίας οριζόμενα, σύμφωνα με τις ισχύουσες δια¬ 
τάξεις. Η αδικαιολόγητη πρόσκληση Πλοηγού για πλοήγηση πλοίου σε 
χρόνο πολύ νωρίτερα από τον ορισθέντα, απαγορεύεται. 

17. Στη περίπτωση κατά την οποία το υπό πλοήγηση πλοίο δεν είναι 
υγειονομικά ελεύθερο και μετά από προηγούμενη συνεννόηση με την 
υγειονομική Αρχή, οδηγείται από τον Πλοηγό, ή σε ειδική περίπτωση 
μη επιβίβασης του Πλοηγού από την πλοηγίδα, στον τόπο της κάθαρ¬ 
σης ή στο καθοριζόμενο από τη Λιμενική Αρχή σημείο, τηρουμένων σε 
κάθε περίπτωση των υγειονομικών και Λιμενικών Κανονισμών.. 

18. Να αναφέρουν στη Λιμενική Αρχή για τυχόν εγκαταλειφθείσες 
άγκυρες στα πλοία, για κάθε εμπόδιο που παρατηρείται και αφορά, τη 
ναυσιπλοιΐα, περί μεταβολής του βυθού, μετατόπισης σημαντηρών και 
κάθε παρατηρούμενη ανωμαλία ναυτικής φύσης. Για τα παραπάνω εί¬ 
ναι υποχρεωμένοι να ενημερώνουν και τον Αρχιπλοηγό. 

19. Εάν οι Πλοηγοί κατά την άνοδό τους επί των πλίων για πλοή¬ 
γησή τους αντιλαμβάνονται ελλείχεις ή ανωμαλίες επηρεάζουσες την 
ασφάλεια του πλοίου και των επιβαινόντων (π.χ. υπερφόρτωση, κατα¬ 
φανείς παραβάσεις της 50ΓΑ5 κ.λπ.) ή διαπιστώνουν ρύπανση προκα- 
λούμενη από το πλοηγούμενο πλοίο, οφείλουν να το αναφέρουν αμέσως 
στο Κ.Λ.Π. για τη λήψη των απαραίτητων μέτρων. 

20. Οι Πλοηγοί κατά την άνοδό τους επί των πλοίων, εφόσον διαπι¬ 
στώσουν παραβάσεις του Κεφ. V Καν. 17 της Διεθνούς Σύμβασης «περί 
ασφάλειας ανθρώπινης ζωής εν θαλάσση» «περί κλιμάκων Πλοηγών» 


(κακή κατάσταση κλίμακος, αντικανονικές διαστάσεις κ.λπ.) θα αναφέ¬ 
ρουν τούτο στον Κ.Λ.Π. για επιβολή κυρώσεων κατά των υπευθύνων 
Πλοιάρχων. 

21. Μεριμνούν για την μετά προσοχής, συμπλήρωση των δηλώσεων 
Πλοιάρχου είσπλου ή έκπλου, προς αποφυγή απώλειας εισπράξεως 
πλοηγικών δικαιωμάτων τις οποίες και παραδίδουν στον αρμόδιο Υπό¬ 
λογο του Κ.Λ.Π; 

22. Η μέθη οιωνδήποτε από το προσωπικό κατά το δικαίωμα της 
φυλακής του ή η ανάληψη υπηρεσίας σε κατάσταση μέθης αποτελεί ανε¬ 
ξάρτητα από την οριζόμενη στο άρθρο 30 του Ν. 3142/55 ευθύνης, 
βαρύ πειθαρχικό παράπτωμα, το οποίο σε περίπτωση υποτροπής, συνε¬ 
πάγεται την παραπομπή του υπευθύνου στο Πειθαρχικό συμβούλιο σύμ¬ 
φωνα με το άρθρο 29 του Ν. 3142/55 με το ερώτημα της οριστικής 
απόλυσης αυτού. 

23. Ο Πλοηγός φυλακής είναι υπεύθυνος για την τυχόν απώλεια 
πλοηγικών δικαιωμάτων, εάν με την εμφάνιση του πλοίου ή την ειδο¬ 
ποίηση εκ μέρους των ενδιαφερομένων, δεν προσέλθει έγκαιρα για 
πλοήγηση. 

Με απόφαση του Σ.Π.Υ. εγκρινόμενη από το ΥΕΝ μπορεί να καταλο¬ 
γιστούν σε βάρος των υπευθύνων τα από αμέλεια διαφυγόντα του Τα¬ 
μείου της Π.Υ. Πλοηγικά δικαιώματα. 

Άρθρο 13 

Κυβερνήτες Πλοηγίδων 

1. Οι Κυβερνήτες Πλοηγίδων είναι υπεύθυνοι για την καλή και 
ασφαλή διακυβέρνηση των πλοηγίδων επί των οποίων επιβαίνουν και 
επιμελούνται της καλής συντήρησης και εμφάνισης γενικά αυτών. 

Επίσης μεριμνούν όπως οι Πλοηγίδες έχουν πλήρη και σε καλή κατά¬ 
σταση τα εξαρτήματα και εφόδιά τους για άμεση και ασφαλή χρήση και 
εκτελούν εργασίες πρόσδεσης και απόδεσης των πλοίων μετά από σχε¬ 
τική εντολή του Λιμενάρχη ή του Αρχιπλοηγού. 

2. Εφόσον της πλοηγίδας επιβαίνει Πλοηγός οι Κυβερνήτες υπακού- 
ουν στις διαταγές που έχουν σχέση με το προορισμό της πλοηγίδας. 

3. Οι Κυβερνήτες υποχρεούνται σε κανονική τήρηση του ημερολο¬ 
γίου κίνησης πλοηγίδων συμπληρώνουν δε τούτο σύμφωνα προς τα ορι¬ 
ζόμενα στο άρθρο 09 του παρόντα Κανονισμού. 

4. Οι Κυβερνήτες μετέχουν των φυλακών σύμφωνα με τον καταρτι¬ 
ζόμενο πίνακα ή εκτελούν ημερήσια εργασία συντήρησης πλωτών μέ¬ 
σων όποτε ορισθούν προς τούτο από τον Αρχιπλοηγό. . 

Άρθρο 14 
Μηχανοδηγοί 

1. Οι Μηχανοδηγοί είναι υπεύθυνοι για την καλή λειτουργία, συντή¬ 
ρηση και καθαριότητα των μηχανών των πλωτών μέσων του Π.Σ.Π., 
υποχρεούνται δε να εκτελούν κάθε εργασία που θα ανατίθεται σ’ αυτούς, 
συντήρησης ή, επισκευής μηχανών, η εκτέλεση της οποίας είναι κατά 
την κρίση του Αρχιπλοηγού δυνατή με τα διατιθέμενα στον Π.Σ.Π. 
μέσα, καθώς και εργασίες πρόσδεσης και απόδεσης των πλοίων μετά 
από σχετική εντολή του Λιμενάρχη ή του Αρχιπλοηγού. 

2. Κατά την εκτέλεση των προαναφερθέντων εργασιών συντήρησης ή 
επισκευής οι Μηχανοδηγοί συμμορφώνονται με τις οδηγίες και διατα¬ 
γές της Τεχνικής Υπηρεσίας της Πλοηγικής Υπηρεσίας. 

3. Οι Μηχανοδηγοί υποχρεώνονται όπως μεριμνούν για τον εφοδια¬ 
σμό των πλωτών μέσων επί των οποίων εργάζονται με τα απαραίτητα 
καύσιμα, λιπαντικά και λοιπά αναλώσιμα υλικά, γενικά δε για την δια¬ 
τήρηση των μηχανών αυτών σε κατάσταση άριστης λειτουργίας επιτρέ- 
πουσα την άμεση χρησιμοποίησή τους κατά τις ώρες της υπηρεσίας. 

4. Οι Μηχανοδηγοί υποχρεώνονται να αναφέρουν με εγγραφή στο βι¬ 
βλίο κίνησης των πλοηγίδων, κάθε διαπιστούμενη απ’ αυτούς ανάγκη 
επισκευής της μηχανής τους, συνυπογράφουν δε το βιβλίο τούτο με τον 
Κυβερνήτη και βεβαιώνουν συγχρόνως και τις ποσότητες των αναλω- 
θέντων, κατά την διάρκεια της φυλακής τους, καυσίμων, λιπαντικών 
και λοιπών αναλωσίμων, υλικών. 

5. Οι Μηχανοδηγοί μετέχουν των φυλακών σύμφωνα με τον καταρ¬ 
τιζόμενο πίνακα ή εκτελούν ημερήσια εργασία συντήρησης ή επισκευής 
των μηχανών των πλωτών μέσων του Π.Σ.Π. όποτε ορισθούν γιαυτό 
από τον Αρχιπλοηγό. 

6. Στον, Π.Σ.Π. ορίζεται από τον Αρχιπλοηγό, Μηχανοδηγός υπεύ¬ 
θυνος για τον προγραμματισμό των εργασιών συντήρησης και επι¬ 
σκευής, για την τήρηση του βιβλίου αναλωσίμων υλικών μηχανής και 
την τήρηση του βιβλίου αποθήκης υλικών και ανταλλακτικών των μη¬ 
χανών. 1 

"Αρθρο 15 
Ναύτες πλοηγίδων 

1. Οι Ναύτες πλοηγίδων εκτελούν υπηρεσία ναύτου επί των πλοηγί¬ 
δων και τις εργασίες δέσης και λύσης των πλοηγουμένων πλοίων, είναι 
δε υπεύθυνοι για την καλή συντήρηση, καθαριότητα και ευπρεπή εμφά¬ 
νιση των χρησιμοποιουμένων απ’ αυτούς πλωτών μέσων, εκτελούν δε 
κάθε άλλη συναφή προς την ειδικότητά τους εργασία στον Π.Σ.Π. 

2. Οι Ναύτες πλοηγίδων τελούν υπό τις οδηγίες και την άμεση επί¬ 
βλεψη και παρακολούθηση του Αρχιπλοηγού ή του Πλοηγού φυλακής, 
κατά δε τις εργασίες δέσης και λύσης των πλοηγουμένων πλοίων υπα- 
κούουν στις διαταγές των πλοηγών. 

Οι Ναύτες πλοηγίδων δεν μπορούν να υποχρεωθούν σε εκτέλεση ερ¬ 
γασιών απελευθέρωσης αγκυρών ή αλύσεων που έχουν εμπλακεί εφό¬ 
σον οι εργασίες αυτές εγκυμονούν κινδύνους για την ασφάλειά τους. 

3. Οι Ναύτες πλοηγίδων μετέχουν των φυλακών ή εκτελούν ημερή¬ 
σια εργασία εφόσον τούτο ορισθεί από τον Αρχιπλοηγό. 

ΓΕΝΙΚΕΣ ΔΙΑΤΑΞΕΙΣ 
Άρθρο 16 

1. Όλο το προσωπικό που υπηρετεί στον Π.Σ.Π. πρέπει να συμμορ¬ 
φώνεται με τις γενικές διατάξεις ασφαλείας της χερσαίας ή θαλάσσιας 
περιοχής ευθύνης της αρμόδιας Ναυτικής Αρχής (Ν.Δ.Ι.). 

2. Η Πλοήγηση πολεμικού ή άλλου πλοίου οποιασδήποτε εθνικότη¬ 
τας του οποίου όμως η αποστολή είναι εθνικής σημασίας, εκτελείται 
κατά προτεραιότητα και όπως η αρμοδία Ναυτική Αρχή της περιοχής 
κάθε φορά κρίνει. 

ΤΕΛΙΚΕΣ ΔΙΑΤΑΞΕΙΣ 
Άρθρο 17 

Ποινικό και Πειθαρχικό Δίκαιο 

1. Η εκ μέρους οιουνδήποτε από το προσωπικό του Π.Σ.Π. παρά¬ 
λειψη τήρησης των προβλεπόμενων στον παρόντα Κανονισμό υποχρεώ¬ 
σεων, η μη τήρηση γενικά απ’ αυτό των νομοθετικών ή διοικητικών 
διατάξεων που καθορίζουν ειδικές για το προσωπικό του Π.Σ.Π. υπο¬ 
χρεώσεις, όπως και κάθε πράξη αυτού αντιβαίνουσα προς την επαγγελ¬ 
ματική τιμή, αξιοπρέπεια και τις ηθικές και επαγγελματικές υποχρεώ¬ 
σεις και κυρίως η λήψη δώρου με οποιαδήποτε μορφή και για οποιονδή- 
ποτε λόγο τιμωρείται πειθαρχικά σύμφωνα με τις εκάστοτε ισχύουσες 
διατάξεις του Πειθαρχικού Δικαίου των μονίμων υπαλλήλων της Π.Τ. 
ως και σύμφωνα με τις διατάξεις του Πειθαρχικού Δικαίου των υπαλλή¬ 
λων του Δημοσίου και των Ν.Π.Δ.Δ., επιφυλασσόμενης βέβαια και της 
εφαρμογής των διατάξεων του Π.Κ. σε συντρέχουσα περίπτωση. 

2. Η μέθη οιουδήποτε από το προσωπικό, κατά το διάστημα της φυ¬ 
λακής του, ή η ανάληψη υπηρεσίας σε κατάσταση μέθης, όπως και η 
από τον Αρχιπλοηγό ή Πλοηγό παράλειψη παροχής βοήθειας σε κινδυ- 
νεύον πλοίο συνιστά βαρύ πειθαρχικό παράπτωμα, συνεπαγόμενο την 
υποχρεωτική παραπομπή του υπαιτίου στο αρμόδιο Πειθαρχικό Συμ¬ 
βούλιο με το ερώτημα της οριστικής απόλυσής του από την Υπηρεσία. 

3. Τις ανωτέρω κυρώσεις επισύρει ομοίως και η παράλειψη παροχής 
βοήθειας από τον Πλοηγό σε πλοίο" που κινδυνεύει. 

4. Με απόφαση του Συμβουλίου Πλοηγικής Υπηρεσίας εγκρινόμενη 
από τον ΥΕΝ καταλογίζονται υποχρεωτικά σε βάρος των υπευθύνων 
Αρχιπλοηγών και Πλοηγών φυλακής τα διαφυγόντα από αμέλειά τους 
του Ταμείου της Πλοηγικής υπηρεσίας πλοηγικά δικαιώματα. 

5. Κάθε Πλοίαρχος υπόκειται σε κυρώσεις σύμφωνα με τα προβλεπό- 
μενα στο άρθρο 32 του Ν. 3142/55 «περί πλοηγικής Υπηρεσίας»: 

α) Όταν φέρεται με απρέπεια στον Πλοηγό κατά την πλοήγηση. 

β) Όταν δεν συμμορφώνεται όσον αφορά τον τρόπο απόρριψης έρμα¬ 
τος και τέφρας από το πλοίο. 

γ) Όταν κατακρατεί με υπαιτιότητά του τον Πλοηγό ή την Πλοηγίδα 
πέραν του απαραίτητου για την πλοήγηση χρόνου ή πέραν του σημείου 
όπου ο Πλοηγός κρίνει νόμιμα περαιωθείσα την πλοήγηση. 

δ) "Οταν παρέχει με σήματα ή προφορικά στον Πλοηγό ανακριβείς 
πληροφορίες περί του λιμανικού προέλευσής του και της υγειονομικής 
κατάστασης του πλοίου. 

ε) Όταν παρεμβάλει δυσχέρειες ή δεν λαμβάνει τα απαραίτητα μέτρα 
για την διευκόλυνση της ανόδου και της καθόδου του Πλοηγού από το 
πλοίο. 


στ) Όταν απατηλά υψώνει ή επιτρέπει την απατηλή ύψωση από άλλο 
μέλος του πληρώματος του πλοίου του σήματος αίτησης Πλοηγού ή 
απαγορεύει την έπαρση του ειδικού σήματος πλοηγουμένου πλοίου κατά 
τη διάρκεια της πλοήγησης. 

ζ) Όταν χρησιμοποιεί ή επιτρέπει να χρησιμοποιούνται τα καθορι¬ 
σμένα σήματα για τις πλοηγίδες ή παραπλήσια τοιαύτα από τα οποία 
είναι δυνατό να δημιουργηθεί σύγχυση. 

η) Όταν αρνείται να παράσχει κατάλληλη ενδιαίτηση και τροφοδοσία 
σε Πλοηγό αναγκασθέντα να παραμείνει επί του πλοίου για λόγους ανω- 
τέρας βίας ή αίτησης του Πλοιάρχου. 

θ) Όταν αμελεί να ποντίσει σημαντήρα με την υπόδειξη του Πλοηγού 
σε σημείο της περιοχής του Π.Σ.Π. όπου θα αφηνόταν από το πλοίο στο 
βυθό άγκυρα, αλυσίδα ή άλλο ογκώδες αντικείμενο. 

ι) Όταν αμελεί να αναφέρει στον Πλοηγό κάθε ναυάγιο ή (αντικείμενο 
το οποίο συνάντησε κατά του πλου του πλοίου κοντά στη περιοχή του 
Π.Σ.Π. από τα οποία είναι ενδεχόμενο να δημιουργηθεί κίνδυνος για 
την ναυσιπλοΐα. 

κ) Όταν καταβάλλει στον Πλοηγό για την προσφερόμενη ή προσφερ- 
θησόμενη υπηρεσία πλοήγησης οποιοδήποτε αντάλλαγμα με οποιαδή¬ 
ποτε αιτιολογία τιμωρείται με τις προβλεπόμενες από το άρθρο. 32 του 
Ν. 3142/55 κυρώσεις επιφυλασσομένων και των ισχυουσών εκάστοτε 
διατάξεων του Π.Κ. 

6. Τις ίδιες κυρώσεις, όπως αναφέρονται στην αμέσως προηγούμενη 
παράγραφο έχει και ο ναυτικός πράκτορας του πλοίου ή οποιοσδήποτε 
τρίτος υποπέσει στο ίδιο παράπτωμα. 

Πάτρα, 10 Οκτωβρίου 1990 

Ο Κεντρικός Λιμενάρχης 
Αντ/ρχος Λ.Σ. ΠΕΡΙΚΛΗΣ ΚΑΤΣΙΝΑΣ 

-♦- 

Αριθ. 1015 (6) 

Σύσταση στο Επαρχείο Καρπάθου ίδιου Νομικού Προσώπου στην Κοι¬ 
νότητα Μενετών Καρπάθου με την επωνυμία «Σχολική Επιτροπή 
Δημοτικού Σχολείου». 

Ο ΕΠΑΡΧΟΣ ΚΑΡΠΑΘΟΥ 
"Εχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Τις διατάξεις του Ν. 1894/1990 (ΦΕΚ 110/4/27.8.90) «για 
την Ακαδημία και άλλες εκπαιδευτικές διατάξεις» με τις οποίες συνι- 
στώνται δημοτικά ή κοινοτικά Νομικά Πρόσωπα με την επωνυμία 
«Σχολικές Επιτροπές» διεπόμενα από το Π.Δ. 323/1989. 

3. Την αριθμ. 18/1991 απόφαση του Κοινοτικού Συμβουλίου Μενε¬ 
τών με την οποία αποφασίζεται η σύσταση ίδιου Νομικού Προσώπου με 
την επωνυμία «Σχολική Επιτροπή Δημοτικού Σχολείου». 

4. Την 21578/1990 απόφαση του Νομάρχη Δωδ/σου για μεταβί¬ 
βαση αρμοδιοτήτων στους Επάρχους,αποφασίζουμε: 

1. Συστήνουμε ίδιο νομικό πρόσωπο στην Κοινότητα Μελετών Καρ¬ 
πάθου με την επωνυμία «Σχολική Επιτροπή Δημοτικού Σχολείου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για την κάλυψη των 
δαπανών λειτουργίας, (θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ.). 

-Η εκτέλεση μικρών έργων για επισκευή και συντήρηση του σχο¬ 
λείου. 

-Η αποκατάσταση φθορών και ζημιών των επίπλων, εξοπλισμού. 
-Η φροντίδα για την εξεύρεση άλλων πόρων και ο εφοδιασμός με έπι¬ 
πλα και σκεύη, βιβλία κ.λπ. 

3. Το°Νομικό Πρόσωπο διοικείται από 7μελές Διοικητικό Συμβού¬ 
λιο, αποτελούμενο από: 

α) Τον Πρόεδρο της Κοινότητας, ως Πρόεδρο, 
β) Δύο (2) Κοινοτικούς Συμβούλους 
γ) Τον Διευθυντή του Δημοτικού Σχολείου, 
δ) Εκπρόσωπο του Συλλόγου Γονέων και Κηδεμόνων, 
ε) Δυο δημότες. 

4. Η θητεία του Διοικητικού Συμβουλίου του Νομικού Προσώπου λή¬ 
γει με τη λήξη της παρούσας κοινοτικής· περιόδου. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. ° 

6. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήαεως. 

Κάρπαθος, 16 Απριλίου 1991 

Ο Έπαρχος 
ΙΩΑΝΝΗΣ ΚΑΡΙΚΗΣ 

- ♦- 

Αριθ. 1102 (7) 

Σύσταση στο Επαρχείο Καρπάθου ίδιου Νομικού Προσώπου στην Κοι¬ 
νότητα Όθους Καρπάθου με την επωνυμία «Σχολική Επιτροπή Δη¬ 
μοτικού Σχολείου». 

Ο ΕΠΑΡΧΟΣ ΚΑΡΠΑΘΟΥ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Τις διατάξεις του Ν. 1894/1990 (ΦΕΚ 110/4/27.8.90) «για 
την Ακαδημία και άλλες εκπαιδευτικές διατάξεις» με τις οποίες συνι- 
στώνται δημοτικά ή κοινοτικά Νομικά Πρόσωπα με την επωνυμία 
«Σχολικές Επιτροπές» διεπόμενα από το Π.Δ. 323/1989. 

3. Την αριθμ. 17/1991 απόφαση του Κοινοτικού Συμβουλίου 
Όθους με την οποία αποφασίζεται η σύσταση ίδιου Νομικού Προσώπου 
με την επωνυμία «Σχολική Επιτροπή Όθους». 

4. Την 21578/1990 απόφαση του Νομάρχη Δωδ/σου για μεταβί¬ 
βαση αρμοδιοτήτων στους Επάρχους,αποφασίζουμε: 

1. Συστήνουμε ίδιο νομικό πρόσωπο με την επωνυμία «Σχολική Επι¬ 
τροπή Όθους». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για την κάλυψη των 
δαπανών λειτουργίας, (θέρμανσης, φωτισμού, καθαριότητας, ύδρευσης, 
τηλεφώνου, αποχέτευσης, αγοράς αναλωσίμων υλικώ$> κ.λπ.). 

-Η εκτέλεση μικρών έργων για επισκευή και συντήρηση των κτη¬ 
ρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός με έπι¬ 
πλα και σκεύη, με βιβλία για τη σχολική βιβλιοθήκη και γενικά με όλα 
τα μέσα που είναι απαραίτητα για τη λειτουργία τους και γενικότερα η 
λήψη όλων των όλων μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5μελές Διοικητικό Συμβού- 
ι λιο, αποτελούμενο από: 

α) Τον Πρόεδρο της Κοινότητας, ως Πρόεδρο. 

β) Έναν (1) Κοινοτικό Σύμβουλο. 

γ) Τον Διευθυντή του Δημοτικού Σχολείου. 

δ) Τον Διευθυντή του Νηπιαγωγείου. 

ε) Έναν εκπρόσωπο του Συλλόγου Γονέων και Κηδεμόνων. 

! 4. Η θητεία του Διοικητικού Συμβουλίου του Νομικού Προσώπου λή¬ 

γει με τη λήξη της παρούσας κοινοτικής περιόδου. 


Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

. γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
οίλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κάρπαθος, 16 Απριλίου 1991 

Ο Έπαρχος 
ΙΩΑΝΝΗΣ ΚΑΡΙΚΗΣ 

- + - 

Αριθ. 9142 ' (8) 

Υπαγωγή προσωπικού Κοινότητας Αγίου φλώρου Ν. Μεσσηνίας στις 
διατάξεις του Ν. 1188/81. 

Ο ΝΟΜΑΡΧΗΣ ΜΕΣΣΗΝΙΑΣ 

Με την ΕΣ. 9142/9.4.1991 απόφαση του Νομάρχη Μεσσηνίας που 
εκδόθηκε σύμφωνα με τις διατάξεις του άρθρου 3 του Ν. 1188/81 
όπως συμπληρώθηκε με τις διατάξεις του άρθρου 30 παρ. 1 του Π. Δ/ 
τος 37α/1987, υπάγεται στις διατάξεις του Α’ μέρους του Ν. 1188/ 
81, το προσωπικό της Κοινότητας Αγίου Φλώρου, γιατί συντρέχουν οι 
οικονομικές προϋποθέσεις που προβλέπονται από τις παραπάνω διατά¬ 
ξεις. 

Με εντολή Νομάρχη 
, Ο Διευθυντής 

Γ. ΣΑΜΙΤΑΣ 

- -+ - 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην αριθ. Φ. 2092/2092/26.3.1991 υπουργική απόφαση που 
δημοσιεύθηκε στο ΦΕΚ 227/12.4.1991 (τεύχος Β') διορθώνεται το 
εσφαλμένο «Κάσσεμ Ναζίχ-Φιλίππου-Δανιήλ του Φαάντ» στο σωστό 
«ΧΑΣΣΑΝ-ΚΑΣΣΕΜ Ναζίχ-Φίλιππος-Δανιήλ του ΦΑΧΝΤ». 

(Από το Υπουργείο Εσωτερικών) 
-- 

( 10 ) 

Στην Α2/6320/1364/11.2.91 κοινή υπουργική απόφαση των 
Υπουργών Οικονομικών και Μεταφορών και Επικοινωνιών «περί καθο¬ 
ρισμού τύπου βεβαιώσεων που απαιτούνται για τη χορήγηση αδειών 
κυκλοφορίας φορτηγών αυτοκινήτων ιδιωτικής χρήσης (ΦΙΧ), που δη¬ 
μοσιεύθηκε στο ΦΕΚ 138/Β/8.3.91 γίνεται η πιο κάτω διόρθωσης 
σφάλματος: 

Σελίδα 1115 παράγραφος 1 του αποφασιστικού στίχος 14ος «... κα¬ 
τασκευή, βιοτεχνία ...» διορθώνεται στο ορθό «... κατασκευή, επισκευή, 
βιοτεχνία». 

(Από το Υπουργείο Μεταφορών και Επικοινωνιών) 




ηχί> 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 


Καποδιστρϊου 34 
104 32 

22.3211 ΥΡΕΤΟΡ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


-Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 



Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » 

» 

Β’ 

» 

19.000 

Υ) 

» » 

» 

Π 

» 

6.000 

δ) 

» » 

» 

Δ' 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

Ν.Π.Δ.Δ. 

» 

6.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.8» Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

• Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















